**Informasjon til klubber som skal avvikle D-stevne og Troms rytterkrets sin Cup for sprang og dressur.**

Vi gleder oss til en ny stevne sesong i Troms rytterkrets. Vi har gjort en del endringer i statutter og cuper for 2017 sesongen. Nedenfor står litt kortfattet om hva vi tenker og litt endringer. Vedlagt følger også nye statutter som vi ber alle om å sette seg inn i.

Kretsen har innført minstekrav til oppstalling på stevneplass for å få avviklet D stevner i kretsen.

Når man avvikler D-stevne skal man stille med minimum 15 døgnoppstallingsplasser i perioden 15.04-15.10.

Klubbene skal fortløpende bekrefte oppstalling til påmeldte ekvipasjer. Tilreisende ekvipasjer bør få tips og hjelp til å skaffe oppstalling i nærområdet når det ikke er nok oppstallingsplasser under stevnet.

Troms rytterkrets har vedtatt å avvikle ordningen Årets rytter og alle NNM stevner. KM dressur og sprang inkluderer fra 2017 også KM lag for ponni og hest.

Vi har vedtatt å opprette en cup for sprang og en cup for dressur. Cupen vil ha en prøveperiode på to år. Den vil fortløpende bli evaluert. Påmelding av ekvipasjer skjer til grenleder i hver gren.

Vedlagt følger statutter for begge cuper. Cupene skal avvikles under D eller L-stevner i Troms rytterkrets. Klubbene skal innen 1.januar sende inn søknad for å kunne avvikle cup klasser på tildelte stevner. I sprang og dressur tildeles inntil seks stevner i hver gren for cupen.

Målet med denne cupen er rytterglede for alle. Ønske om å inkludere alle og få stor oppslutning om stevner som avvikles i kretsen.

For å minske antall påmeldinger som renner ut i avmelding rett før stevnestart ønsker vi at klubbene tar seg betalt for ekvipasjer om melder seg av etter påmeldingsfristen går ut. Dette må fremkomme av stevneinvitasjonen. Vi anbefaler i tillegg å sette negativ starterklæring mer enn en uke i forkant av stevnet, slik at de som står på venteliste får tidlig beskjed om de får plass på stevnet.

Hvis ikke arrangørklubben ikke klarer å skaffe teknisk personell, ta kontakt med kretsen slik at vi kan hjelpe dere.

Troms rytterkrets